PATVIRTINTA

 Panevėžio lopšelio-darželio ,,Nykštukas“

 Direktoriaus 2020 m. gruodžio 31 d.

 Įsakymas Nr. V-73

**PANEVĖŽIO LOPŠELIO-DARŽELIO ,, NYKŠTUKAS“**

**PEDAGOGINĖS VEIKLOS PRIEŽIŪROS ORGANIZAVIMO IR VYKDYMO TVARKOS APRAŠAS**

1. **SKYRIUS**

**BENDROSIOS NUOSTATOS**

1. Panevėžio lopšelio-darželio ,,Nykštukas“ pedagoginės veiklos priežiūros tvarkos aprašas (toliau – Aprašas) nustato pedagoginės veiklos priežiūros tvarką, tikslus ir uždavinius bei pedagoginės veiklos priežiūros organizavimą ir procedūras.

2. Aprašas parengtas vadovaujantis Švietimo įstatymu, mokytojų ir pagalbos vaikui specialistų (išskyrus psichologus) atestacijos nuostatais, darželio nuostatais, darbo tvarkos taisyklėmis.

3. Aprašas padeda užtikrinti ugdymo kokybę, skatina bendravimą ir bendradarbiavimą.

1. **SKYRIUS**

**PEDAGOGINĖS VEIKLOS PRIEŽIŪROS TIKSLAI IR UŽDAVINIAI**

4. Pedagoginės veiklos priežiūros tikslas – stebėti, analizuoti ir vertinti ikimokyklinio ugdymo mokytojų, priešmokyklinio ugdymo mokytojų, meninio ugdymo mokytojų, logopedų, (toliau tekste – pedagogų) veiklą, siekiant užtikrinti kokybiškas ugdymo paslaugų teikimo sąlygas, įgyvendinant strateginio, metinių veiklos planų tikslus ir uždavinius.

5. Pedagoginės veiklos priežiūros uždaviniai:

5.1. nustatyti, ar vaikams yra sudarytos tinkamos sąlygos ir galimybės įgyti ugdymo programose numatytas kompetencijas;

5.2. įvertinti, kaip vykdomos ugdymo programos;

5.3. siekiant įvertinti esamą situaciją, šalinti veiklos trūkumus;

5.4. skatinti inovacijas, skleisti gerąją patirtį, išryškinti stipriąsias ir silpnąsias lopšelio-darželio veiklos organizavimo puses;

5.5. teikti pagalbą pedagogams, prižiūrėti, kaip vykdomi švietimo politiką ir pedagoginę veiklą reglamentuojantys dokumentai;

5.6. teikti siūlymus pedagogams dėl ugdymo efektyvumo;

5.7. skleisti pažangias ugdymo proceso bei jo organizavimo formas ir gerąją patirtį;

5.8. kaupti medžiagą mokytojų darbo vertinimui jiems atestuojantis;

5.9. ugdytinių tėvų skundų pagrįstumui išsiaiškinti;

5.10. įvairaus pobūdžio neleistino elgesio, smurto atvejų išsiaiškinimui ugdytinių, pedagogų ir kt. atžvilgiu;

5.11. analizuoti, vertinti ugdymo planų kokybę, diagnozuoti ugdymo organizavimo trūkumus ir inicijuoti ugdymo turinio ir proceso kaitą.

6. Pedagoginės veiklos priežiūros principai: konceptualumas, profesionalumas, racionalumas, objektyvumas, visapusiškumas, demokratiškumas, humaniškumas.

**III. SKYRIUS**

**PEDAGOGINĖS VEIKLOS PRIEŽIŪROS OBJEKTAI**

7. Ugdymą reglamentuojančių teisės aktų įgyvendinimas.

8. Mokyklos veiklą reglamentuojančių dokumentų įgyvendinimas.

9. Pedagogų kokybinė sudėtis, jų kvalifikacijos tobulinimas, atestacija.

10. Vidaus ir darbo tvarkos taisyklės.

11. Elektroninio dienyno pildymas: veiklos planavimas, planų įgyvendinimas.

12. Metodinio darbo organizavimas, ugdymo (si) turinio ir procedūrų planavimas.

13. Ugdymo (si) ištekliai, jų naudojimas, grupės ugdomųjų erdvių sukūrimas, mikroklimatas.

14. Ugdytinių pažangos ir pasiekimų vertinimas.

15. Priemonių ugdytinių sveikatos ir saugumo gerinimui įgyvendinimas.

16. Ikimokyklinio ir Priešmokyklinio ugdymo programų įgyvendinimas.

17. Strateginio veiklos plano įgyvendinimas.

18. Metinio veiklos plano įgyvendinimas.

19. Pedagogų ugdomosios veiklos, darbo drausmė.

**IV SKYRIUS**

**PEDAGOGINĖS VEIKLOS PRIEŽIŪROS ORGANIZAVIMO METODAI IR FORMOS**

20. Priežiūrą ir priežiūros koordinaciją vykdo direktorius, direktoriaus pavaduotojas ugdymui, metodinės grupės nariai, pagal sudarytą metinį veiklos priežiūros planą, patvirtintą direktoriaus, ar esant skundams dėl mokytojo ugdomosios veiklos.

21. Pedagoginės veiklos priežiūra organizuojama pagal pedagoginės veiklos priežiūros planą kalendoriniams metams.

22. Priežiūros metu naudojami metodai: stebėjimai, pokalbiai, tyrimai, dokumentų analizė, stebėtos veiklos aptarimas, veiklos savianalizė.

23. Priežiūra vykdoma:

23.1. stebint ugdomąją veiklą, renginį;

23.2. stebint (ar jo dalį), pasivaikščiojimą, maitinimą ir kitus dienos režimo elementus;

23.3. analizuojant dokumentus;

24. Vykdoma priežiūra atsispindi šiuose dokumentuose:

24.1. vykdoma priežiūra įforminama veiklos priežiūros ataskaitomis (užpildomas veiklos stebėjimų protokolas patvirtintas 2020m. gruodžio 31 d. direktoriaus įsakymu Nr.V-73 priedas Nr. 1);

24.2. duomenys naudojami, rengiant pranešimus, pristatymus, direktoriaus įsakymus;

24.3. sudaroma ugdytinių pažangos ir pasiekimų analizė;

24.4. stebėjimų medžiaga analizuojama individualiai su mokytoju ar metodinės grupės pasitarimų metu, pedagogų posėdžiuose.

**V. SKYRIUS**

**BAIGIAMOSIOS NUOSTATOS**

25. Pedagoginio darbo priežiūros metu sukaupta informacija konfidenciali ir naudojama tik lopšelio – darželio ugdymo procesui tobulinti, ugdymo kokybei gerinti, darbuotojų veiklos pokyčių vertinimui, įstaigos veiklos strategijos planavimui.

\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokytojų tarybos posėdis 2020-12-18

Protokolo Nr. 2

Pedagoginės veiklos priežiūros

 organizavimo ir vykdymo

tvarkos aprašo 1 priedas

**Ugdomosios veiklos stebėjimo protokolas**

Mokytoja Grupė

Stebėtojas Data

Užsiėmimo tema.....................................................................................................

Užsiėmimo uždavinys.............................................................................................

Vaikų gebėjimų, pasiekimų sritys...........................................................................

|  |  |
| --- | --- |
| **Stebėjimo sritis** |  |
| Planavimas  | Ugdymo turinio planavimas, ugdomosios veiklos tikslingumas, veiksmingumas, kryptingumas. Mokymosi uždavinių, metodų, ir mokymo bei mokymosi priemonių dermė. |  |
| Pedagogo veikla  | Pedagogo aiškinimo, demonstravimo ir nurodymų suprantamumas. Mokymosi medžiagos aktualizavimas, susiejimas su vaikų patirtimi, interesais, poreikiais. Tinkamas metodų parinkimas, atsižvelgimas į vaikų mokymosi poreikius ir stilius. Individualaus ar grupinio mokymo(si) derinimas, skatinimas, motyvacijos palaikymas. |  |
| Vaiko veikla | Pedagogo ir ugdytinio sąveika (kiek ir kaip vaikai įsitraukia į veiklą, kas dominuoja veikloje, vaikų dėmesys ir motyvacija veikti, siekti pažangos, galimybių vaikų ugdymuisi išnaudojimas. |  |
| Pagalba ugdantis | Individualizavimas konsultuojant ir teikiant pagalbą atskiriems, įvairių poreikių turintiems (specialiųjų poreikių, gabiems, turintiems elgesio sutrikimų ir kt.) vaikams bei jų grupėms pagal poreikius. |  |
| Ugdomoji aplinka | Patalpos tinkamumas mokytis, jaukumas, estetiškumas. Informacijos šaltinių ir mokymosi priemonių kiekis, tinkamumas ir panaudojimo veiksmingumas. Racionalus erdvių, patalpų pritaikymas ir naudojimas ugdymo procesui. |  |

Veiklos stiprieji aspektai:

1.

2.

3.

Tobulintina:

1.

2.

Mokytojo nuomonė apie užsiėmimą

Mokytojas…………………..

Stebėtojas…………………...